# Ekohistorija

### Izvor: Wikipedija

Ekohistorija ili ekopovijest (povijest okoliša) proučava prošle ekosustave, te povijest interakcije čovjeka i prirode na različitim razinama. Ekohistorija tradicionalno istražuje svoj predmet na tri razine: 1) ekološkoj – značajke i funkcije nekog ekosustava koji obuhvaća biotičke i abiotičke sastavnice, 2) proizvodnoj – međuodnosi socioekonomske djelatnosti i prirodne sredine i 3) ideološkoj – značajke i promjene shvaćanja prirodne okoline. Zato je temeljna epistemološka orijentacija ekohistorije interdisciplinarnost i transdisciplinarnost u širokom rasponu, od geologije i klimatologije do antropologije i teologije.

U Hrvatskoj se područjem ekohistorije bave strukovna udruga Društvo za hrvatsku ekonomsku povijest i ekohistoriju te časopis Ekonomska i ekohistorija. Časopis i društvo su osnovani 2005. Projekt Triplex Confinium je organizirao dvije ekohistorijske konferencije - 2000. i 2003. Nastava iz ekohistorije je započela 2003. na Filozofskom fakultetu u Zagrebu - započeo ju je Drago Roksandić u okviru predmeta Povijest srednje i jugoistočne Europe u ranome novom vijeku. U okviru nastave je organiziran prvi ekohistorijski seminar u Republici Hrvatskoj ("Europske rijeke u ranome novom vijeku". Drago Roksandić je 2002. osigurao hrvatski prijevod nastavnog priručnika "Povijest hrvatskog okoliša".

Dobavljeno iz "http://hr.wikipedia.org../../../e/k/o/Ekohistorija.html"

Kategorije: Povijesna znanost | Ekologija

##### Views

- Članak
- Razgovor
- Trenutna inačica

##### Traži